Eelnõu

LÄÄNE-HARJU VALLAVALITSUS

KORRALDUS

Paldiski	xx.xx.2024 nr 

Keskkonnamõju strateegilise hindamise algatamata jätmine

Lääne-Harju Vallavalitsus on algatanud 22.08.2023 korraldusega nr 592 detailplaneeringu Madise külas Hintsu-Metsa katastriüksusel (katastritunnus 43101:001:0063, sihtotstarve 100% maatulundusmaa). Planeeringuala suurus on 13,22 ha.

Planeeringuga hõlmatav katastriüksus asub Padise valla üldplaneeringu kohaselt elamuehituse reservmaal ja detailplaneeringu kohustusega alal. Planeeringuala piirneb põhjas Kangru (katastritunnus 56202:001:0766), Rehe (katastritunnus 56202:001:0653), Keila metskond 310 (katastritunnus 56202:001:0996), Keila metskond 274 (katastritunnus 29501:009:0500) ja Rehe (katastritunnus 56202:001:0414) maatulundusmaaga, idas Sassi-Metsa (katastritunnus 56202:001:0675) maatulundusmaaga, lõunas Rohelepa (katastritunnus 43101:001:0064) elamumaaga, Rohelepa tee (katastritunnus 43101:001:1817) transpordimaa ning Sassi (katastritunnus 56202:001:0684) ja Vana-Ranniku (katastritunnus 56202:001:0570) maatulundusmaaga ja läänes Kangru-Kalda (katastritunnus (56202:001:0787) maatulundusmaaga.

Maa-ameti kitsenduste kaardi andmetel asuvad planeeringualal elektri maakaabelliin ning kitsendustena Vasalemma jõe kaldast ja Vasalemma jõe hoiualast KLO2000007 tingitud kitsendused. Juurdepääs planeeringualale avalikult teelt on võimalik tagada erateede kaudu, milleks tuleb seada juurdepääsu servituudid tekkivate kruntide omanike kasuks.

Planeeringu koostamise eesmärk on katastriüksuse jagamine seitsmeks elamumaa krundiks, kaheks maatulundusmaa, kaheks tootmismaa  ja üheks transpordimaa sihtotstarbega katastriüksuseks, kruntidele hoonestusala ja ehitusõiguse määramine, juurdepääsude ja tehnorajatiste kavandamine ning haljastuse ja heakorra põhimõtete määramine. Detailplaneering on üldplaneeringu kohane. 
Detailplaneeringuga moodustatakse 7 üksikelamumaa krunti katastriüksuse lõunapoolsel osal. Põhjapoolne osa (pindalaga 69304 m²) mis piirneb Vasalemma jõega jäetakse maatulundusmaaks ja sinna ehitisi ei planeerita. Elamumaa kruntide veevarustus on lahendatud ühise puurkaevu baasil. Kanalisatsioon lahendatakse krundipõhiselt lokaalsete biopuhastitega. 
Sadevesi elamukruntide alalt juhitakse rajatavete kraadide kaudu tiiki mida kasutatakse edaspidi tulekustutusvee allikana. 

Detailplaneeringu menetluses kaasati Keskkonnaamet arvamuse saamiseks esitatud detailplaneeringu lahendusele. Keskkonnaamet esitas 16.04.2024 kirjaga 6-2/24/8007 arvamuse et Lääne-Harju Vallavalitsus ei ole kaalunud algatamisel keskkonnamõju strateegilise hindamise vajalikkust ja põhjendanud selle mittealgatamist. Eesti looduse infosüsteemi (EELIS, Keskkonnaagentuur) kohaselt jääb planeeritavale alale väikeses osas Vasalemma jõe hoiuala, mis on ühtlasi ka Natura 2000 võrgustikku kuuluv Vasalemma loodusala ning III kategooria kaitsealuste liikide hink (Cobitis taenia), võldas (Cottus gobio) ja rohe-vesihobu (Ophiogomphus cecilia) elupaigad. Kuna planeeringualale jäävad Vasalemma jõe hoiu- ja loodusala ning mitme kaitsealuse liigi elupaigad, siis tuleb detailplaneeringu menetluse käigus kaaluda KSH algatamise vajalikkust ning anda KSH eelhinnang (PlanS § 124 lg-st 6, keskkonnamõju hindamise ja keskkonnajuhtimissüsteemi seaduse (KeHJS) § 33 lg 2 p-st 4, § 6 lg 2 p-st 22, § 6 lg-st 4 ja Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (edaspidi määrus nr 224) § 15 p-st 8 tulenevalt). Määruse nr 224 § 15 p 8 kohaselt tuleb eelhinnang anda sellise tegevuse korral, mis ei ole otseselt seotud ala kaitsekorraldusega või ei ole selleks otseselt vajalik, kuid mis võib üksi või koostoimes muu tegevusega eeldatavalt mõjutada Natura 2000 võrgustiku ala või kaitstavat loodusobjekti.

Lääne-Harju Vallavalitsus on koostanud tulenevalt PlanS § 124 lg 6, KeHJS § 33 lg 2 p 4, § 6 lg 2 p 22, § lg 4 ja Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 15 p 8 on kaalunud keskkonnamõju strateegilise hindamise vajalikkust ning KeHJS seaduse § 33 lõiget 6 on koostanud keskkonnamõju strateegilise hindamise mittealgatamise korralduse eelnõu ja küsinud enne otsustamist kirjaga 6-1/151-11 arvamust Keskkonnaametilt, Põllumajandus- ja Toiduametilt, Terviseametilt ja Regionaal- ja Põllumajandusministeeriumilt. 

Strateegilise planeerimisdokumendi koostamise algataja, koostamise korraldaja, koostaja ja kehtestaja on Lääne-Harju Vallavalistus (Rae 38, Paldiski linn, 76806).

Keskkonnamõju strateegilises eelhinnangus on kaalutud võimalikke mõjusid KeHJSe § 33 lõigetest 4 ja 5 sätestatud kriteeriumitest ning § 33 lõike 6 kohaste asjaomaste asutuste seisukohtadest lähtuvalt ning kuna Hintsu-Metsa detailplaneeringul puudub oluline mõju Vasalemma jõe hoiualale ja kaitstavatele III kategooria liikide elupaikadele

1. Jätta algatamata keskkonnamõju strateegiline hindamine Lääne-Harju vallas Madise külas  Hintsu-Metsa katastriüksuse detailplaneeringul kuna koostatud eelhinnangu (lisa) põhjal detailplaneeringul puudub oluline keskkonnamõju.

2. Detailplaneeringu keskkonnamõju strateegilise hindamise algatamata jätmise korraldusega on võimalik tutvuda Lääne-Harju valla veebilehel www.laaneharju.ee ja tööpäevadel Lääne-Harju Vallavalitsuses aadressil Rae 38, Paldiski linn.

3. Avaldada teade keskkonnamõju strateegilise hindamise algatamata jätmisese kohta 14 päeva jooksul Ametlikes Teadaannetes ja ajalehes Harju Elu ning valla veebilehel. 

4. Vallavalitsuse keskkonna- ja ehitusosakonnal teavitada detailplaneeringu keskkonnamõju strateegilise hindamise algatamata jätmisest KeHJS § 33 lõikes 6 nimetatud asutust.

5. Korraldus jõustub teatavakstegemisest.

(allkirjastatud digitaalselt)
Jaanus Saat	(allkirjastatud digitaalselt)
vallavanem	Anti Pärtel
	vallasekretär